દુર્યોધનવધનું આ સ્વરૂપ આપણને સામાન્યત: અપરિચિત હોય છે; અને તે ઉપરાંત કોઈ કહે તો પણ આપણે તે સાચું માનતા નથી. એમ લાગે છે – તે ધર્માત્માઓ વિષે વ્યાસ આવું કાંઈ લખે ? અશક્ય ! એ ગમે તે હોય, દુર્યોધનવધમાં વ્યાસે ગૂંથેલું નાટ્ય યથાયોગ્ય પ્રકારે સમજવાની દૃષ્ટિએ – અને વ્યાસે કૃષ્ણ એ કથાપાત્ર તે પ્રસંગમાં કયા રંગમાં ચીતર્યું છે તેનું યથાયોગ્ય પ્રકારે આકલન થવાની દૃષ્ટિએ – તે પ્રસંગનું આ સ્વરૂપ સમજવું આવશ્યક છે. તેથી વ્યાસે તે પ્રસંગમાં ધર્મના સંદર્ભમાં ગુંથેલી કેટલીક બાબતો વિશદ કરવી યોગ્ય ઠરે.